b"\n_START_ARTICLE_\nLe Kremlin-Bic\xc3\xaatre\n_START_SECTION_\nGeografija\n_START_PARAGRAPH_\nOb\xc4\x8dina meji na severu na Pariz, na vzhodu na Ivry-sur-Seine, na jugu na Villejuif, na jugozahodu na Arcueil, na zahodu pa na Gentilly.\n_START_SECTION_\nAdministracija\n_START_PARAGRAPH_\nLe Kremlin-Bic\xc3\xaatre je sede\xc5\xbe istoimenskega kantona, v katerega je poleg njegove vklju\xc4\x8den \xc5\xa1e vzhodni del ob\xc4\x8dine Gentilly s 33.591 prebivalci. Kanton je sestavni del okro\xc5\xbeja L'Ha\xc3\xbf-les-Roses.\n_START_SECTION_\nZgodovina\n_START_PARAGRAPH_\nIme kraja izhaja iz Anglije in Rusije. Naselje je bilo sprva le zaselek znotraj ob\xc4\x8dine Gentilly, imenovan Bic\xc3\xaatre. Slednje izhaja od gra\xc5\xa1\xc4\x8dine, zgrajene na tem ozemlju ob koncu 13. stoletja od Johna Pontoi\xc5\xa1kega, \xc5\xa1kofa Winchesterskega. Ime gra\xc5\xa1\xc4\x8dine je pre\xc5\xa1lo iz prvotnega preko Vinchestre in Bichestre na sedanje Bic\xc3\xaatre. Na ostankih gra\xc5\xa1\xc4\x8dine je bila sredi 17. stoletja zgrajena psihiatri\xc4\x8dna bolni\xc5\xa1nica, sprva uporabljena kot siroti\xc5\xa1nica. Leta 1813 je bila namenjena kot glavna sprejemna to\xc4\x8dka za evakuirane ranjence Grand Arm\xc3\xa9e med Napoleonovo invazijo na Rusijo. Slednji so se zbirali v gostilni v bli\xc5\xbeini bolni\xc5\xa1nice, kmalu preimenovani v Au sergent du Kremlin, v spomin na moskovski Kremelj, kjer so med samo invazijo taborili._NEWLINE_S\xc4\x8dasoma je bilo ime Kremlin uporabljeno za celotno sosesko okoli bolni\xc5\xa1nice, prvi\xc4\x8d uradno uporabljeno na zemljevidu v letu 1832. Kasneje sta se imeni Kremlin in Bic\xc3\xaatre zdru\xc5\xbeili in postali uradno ime tega ozemlja._NEWLINE_Ob\xc4\x8dina Le Kremlin-Bic\xc3\xaatre je bila ustanovljena 13. decembra 1896 z odcepitvijo njenega ozemlja od ob\xc4\x8dine Gentilly."